# GIGN

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ה-GIGN היא יחידת הלוחמה בטרור (לוט"ר) וחילוץ בני הערובה של צרפת. היא מורכבת מ-113 לוחמים, מביניהם 11 קצינים. המשימות שלה כוללות עצירת חמושים, אירועים עם בני ערובה, לוט"ר, טיפול באירועי חטיפת מטוסים וטיפול בהתפרעויות בבתי סוהר. מפקדת ה-GIGN נמצאת בעיר סאטורי, מערבית לפאריס.

אחרי טבח הספורטאים הישראלים במשחקים האולימפיים שהתקיימו במינכן בקיץ 1972, והמרד בכלא קלאירוואקס ב-1973, צרפת החלה לבדוק את הנושא לעומקו על מנת למצוא פתרונות לאירועים קיצוניים שכאלו, והיא פעלה תחת ההנחה שכמעט בלתי אפשרי לחזות אירועים כאלו. ב-1973, ה-GIGN נוצרה ככח קבע של לוחמים מאומנים היטב ואשר מצויידים בכלי הנשק הטובים ביותר כדי להוות מענה במקרים כמו הטבח והמרד, וזאת תוך כדי סיכון מינימלי לבני הערובה, למחלצים, לחוטפים ולציבור כולו. ה-GIGN הוכרזה מבצעית במרץ 1974, והופקד עליה סגן כריסטיאן פרוטאו. 10 ימים לאחר הקמת היחידה, ב-10 במרץ 1974, ה-GIGN הוכיחה את נחיצותה כאשר היא ביצעה את פעילותה האמיתית הראשונה: היא עצרה בהצלחה קבוצת טרוריסטים בעיר אקוובילי.

מאז הקמתה, ה-GIGN ביצעה מעל 1000 מבצעים, שיחררה מאז 500 בני ערובה, עצרה מעל 1000 חשודים והרגה עשרות טרוריסטים. אחד מלוחמי היחידה נהרג בפעולה מבצעית ו-6 נהרגו באימונים.

הפעולות שביצעה היחידה כוללות:

- שחרור 30 ילדים מאוטובוס שנחטף על ידי טרוריסטים מ"החזית לשחרור סומאליה" בדז'יבוטי ב-1976
- חילוץ דיפלומטים שנחטפו בשגרירות הצרפתית בסן סלבדור ב-1979
- שחרור בני ערובה בגויפרי ב-1989
- שחרור בני ערובה שנלקחו במהלך מרד שפרץ בכלא במולין
- אבטחת אולימפיאדת החורף של 1992
- מבצעים בבוסניה ב-1992 וב-1995
- שחרור 164 הנוסעים של טיסה 8969 של אייר פראנס שנחטפה בידי טרוריסטים אלג'יראים, במרסיי בדצמבר 1994

ה-GIGN ידועה באימונים שלה, הנחשבים לאחד מהטובים בעולם: לוחמי ה-GIGN עוברים אימונים ירי, קליעה, קרב מגע, כלבנות, צלילה, צניחה, חבלה, הישרדות ועוד. זוהי הסיבה מדוע ולמה רבות מיחידות הלוט"ר וחילוץ בני הערובה בעולם משתפות פעולה עם ה-GIGN ועוברות עמה אימונים משותפים.

מקור: http://he.wikipedia.org../../../g/i/g/GIGN_187b.html

קטגוריות: צבא | צרפת

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Suomi
- Français
- 日本語
- Nederlands
- Norsk (bokmål)
- Русский